مادبا

مادبا أو مأدبا مدينة فى وسط الاردن، هيا مركز محافظة مادبا. تبعد 33 كيلومتر جنوب غرب العاصمة عمان، وترتفع عن مستوى سطح البحر بحوالى 770 متر. عدد سكانها فى سنة 2015 حوالى 105,353 انسان ، فتعتبر تاسع اكبر مدينة فى المملكة. أسس المؤابيون المدينه فى القرن التلتاشر قبل الميلاد، كانت جزء من مملكتهم الممتدة شرق نهر الأردن. كما توالى عليها كتير من الحضارات اللى حكمت المنطقة. كمان لعبت دور بارز بعد ما احتلها البيزنطيّون، فضمت عدد من الكنائس التاريخيه المهمه. وتعد المدينة اليوم، من اكتر الأماكن أهميه لأتباع الديانة المسيحيه، بسبب وجود تلك المعالم الدينيه. كمان فى محيطها كتير من المواقع الأثريّة و الأماكن المقدسة بمواقع الحج المسيحى زى المغطس، جبل نيبو، مكاور و أم الرصاص، ده يخللى منها مقصد للسياح. واهمية مادبا فى القرون الأولى للمسيحيه كانت زى أهمية مدينة القدس كأهم مركز للحياة المسيحية فى شرق الأردن، فذكرت فى الإنجيل، إلا أنها اتعرضت للدمار نتيجة للزلزال العنيف اللى لحق بالمنطقة سنة 749، وزلازل تانيه تلته. لكن القبائل العربية المسيحية من منطقة الكرك أرجعت إحياءها واستوطنتها ابتداء من سنة 1880 م، حيث يسكنها اليوم المسيحيين والمسلمين على حد سواء. معالم المدينة صور مصادر